**אודליה כרמון** (נולדה ב-29 בספטמבר) היא יועצת תקשורת ואסטרטגיה, פסיכותרפיסטית קוגניטיבית התנהגותית (CBT), סופרת, מרצה ויוצרת ישראלית הידועה בכינוי א ממשרד התחבורה.

ביוגרפיה
--------

נולדה בישראל למרדכי כרמון, מומחה להתפלת מים שעבד בארגון הבריאות העולמי של האו"ם ולמלכה, אחות מוסמכת, למשפחה בת 5 נפשות. עקב מקצועו של אביה, המשפחה התגוררה בניגריה, מלטה ועד גיל 14 הספיקה לבקר בכ-20 ארצות.

לאחר השיבה לישראל למדה בפנימיית 'הדסים' באבן יהודה ולאחר סיום לימודיה, התגייסה ליחידת קישור לאו"ם בראש הנקרה.

קריירה
------

לאחר שירותה הצבאי למדה לתואר ראשון בספרות אנגלית באוניברסיטת תל אביב ובמקביל עבדה כדיילת אוויר באל על. בגיל 24, עברה לניו יורק עם בעלה ולמדה לתואר שני בתקשורת ב-NYIT תוך כדי עבודה במשלחת הביטחונית.

לאחר סיום התואר החלה לעבוד כעוזרת הדובר ולאחר עזיבתו החלה לעבוד כדוברת משלחת ישראל ה-28 לאו"ם. כאשר בנימין נתניהו חזר לישראל מארצות הברית בשנת 1988, הוא הציע לכרמון לחזור איתו ולעבוד לצידו במערכת הפוליטית. כרמון הסכימה ושימשה כראש הלשכה שלו בקמפיין הבחירות באותה השנה.

לאחר מינויו של משה קצב לשר התחבורה בממשלת יצחק שמיר, כיהנה כרמון כיועצת התקשורת של קצב עד לנפילת הממשלה בשנת 1992, לאחריה החלה לעבוד בסקטור הפרטי.

בשנת 1999, חזרה לזירה הפוליטית כיועצת התקשורת של דוד לוי ששימש כשר החוץ בממשלת אהוד ברק. לאחר התפטרותו של לוי מהממשלה הצטרפה כיועצת התקשורת של אריאל שרון ושימשה כיועצת התקשורת של ראש הממשלה, הן בקמפיין הבחירות והן בעת כהונתו כראש ממשלה.

לאחר פרישתו של עוזי לנדאו מהפריימריז לרשות הליכוד, כרמון חזרה לעבוד עם בנימין נתניהו במערכת הבחירות של 2006. במהלך העבודה המשותפת עם נתניהו, התפוצצה פרשת קצב. כרמון המשיכה בתפקידה עד לפרשת השכר שפרצה בינה לבין הזוג נתניהו והייתה גם מקור לסכסוך המתמשך עם איילת שקד ונפתלי בנט.

לאחר מכן, כרמון החלה בלימודי תואר שני נוסף בפסיכותרפיה קוגניטיבית התנהגותית, כאשר נושא התזה שלה היה "תגובה מושהית להטרדה מינית במקום העבודה".

בשנת 2011 הוכרע הדין בפרשת קצב, כאשר חבר השופטים ציין "התרשמנו שא.כ. הינה אישה חזקה, מנוסה, אינטליגנטית, רהוטה, חריפת מחשבה וחדת לשון, שמסרה עדותה באריכות, בפתיחות ובכנות, ובהיותה מודעת לחולשותיה האנושיות היא לא ניסתה להסתיר ולייפות חלקים לא מחמיאים באישיותה. אנו מקבלים את עדותה, ולא מפקפקים בלו בפרט אחד שסיפרה לבית המשפט".

בשנת 2013 הוציאה את הספר "אשת הסוד" שהפך לרב מכר.

בשנת 2016 קיבלה פניה מהתסריטאי אברהם שלום לוי שהציע לה ליצור תסריט המתבסס על הסיפור שלה. כרמון נענתה לבקשה, ויחד עם אברהם שלום לוי ותמר מרום, היא יוצרת שותפה של הסדרה הסדרה "אלף" המשודרת כיום ב-yes, בהשראת ספרה "אשת הסוד" וסיפורה האישי.

כרמון מרצה בארץ בארץ בעולם על תחום התמחותה בפסיכותרפיה ועל מחיר ההתמודדות והחשיפה של הטרדות מיניות והן בהרצאות על נושאים פוליטיים.

חיים אישיים
-----------

מתגוררת ב-תל אביב, נשואה ואם לשלושה.

תארים אקדמאיים
--------------

* תואר ראשון בספרות אנגלית באוניברסיטת תל אביב - 1984
* תואר שני בתקשורת ב-NYIT - 1986
* תואר שני בפסיכותרפיה קוגניטיבית התנהגותית בשלוחה הישראלית של אוניברסיטת דרבי באנגליה - 2009

קישורים חיצוניים
----------------

* אודליה כרמון, ברשת החברתית פייסבוק

1. אולפן שישי: בין קצב לנתניהו: אודליה כרמון בריאיון, באתר mako.co.il
2. אלף הפודקאסט - פרק 2 - אלף - שיחה עם אודליה כרמון, באתר omny.fm
3. אילנה דיין, עובדה - "הייתי צריכה לתת לקצב שתי סטירות לחי", באתר mako.co.il
4. פרק 37 - אודליה כרמון - יועצת תקשורת, פסיכוטרפיסטית קוגנטיביתת סופרת ומרצה, באתר spotify
5. רזי ברקאי, ראיון עם אודליה כרמון, באתר גל"צ
6. האזינו לכל האייטמים על אודליה כרמון ששודרו בתוכניות השונות ב-103fm. כל הפרשנויות והשדרנים, כולל העלאות לשידור של מאזינים ואורחים, העוסקים בנושא, באתר 103FM
7. תגידו yes לברמן: "סדרה על הבר" מגיעה בשבוע הבא לתל אביב, באתר Time Out
8. אודליה כרמון, מהפכת MeToo לאן? תחזירו את ארז דריגס, באתר Ynet
9. אודליה כרמון: "סולחת למשה קצב, הרגשתי שהצדק בא על כנו", אריק בנדר, באתר מעריב
10. בן כספית, אודליה כרמון לא האמינה שזה קורה: כך התנערו ממנה נתניהו ושמרון, באתר מעריב
11. טל אריאל אמיר, "רוצה משהו אחר": אודליה כרמון נאבקת לצאת ממשבצת "א' ממשרד התחבורה", באתר מעריב
12. מאיה פולק, אודליה כרמון: לא משתלם להתלונן על הטרדה מינית, באתר online
13. אודליה כרמון, אשת הסוד - אודליה כרמון, באתר Facebook
14. רוני זינגר, "מבחינתי זה אותו הדבר אם יסתובב עם אות הקין בביתו או בבית הכלא", באתר Mako
15. א' ממשרד התחבורה נחשפת ומדברת, באתר nrg
16. אודליה כרמון, תסמונת שטוקהולם של בנט ושקד, באתר Ynet

הערות שוליים
------------

1. ↑  דני קושמרו, ‏"סובבתי את הראש וראיתי את קצב עם המכנסיים מופשלים": אודליה כרמון, א' ממשרד התחבורה, מדברת, באתר ‏מאקו‏, 19 במאי 2023
2. ↑  אודליה כרמון, באתר רשת 13
3. ↑  אתר למנויים בלבד יסמין לוי, "אשת הסוד" של נתניהו זיהתה את מה שהפרשנים לא, באתר הארץ, 21 במאי 2023
4. ↑  רן בוקר, הסודות מאחורי סדרת הטלוויזיה "אלף", באתר ynet, 4 ביוני 2023

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007498962605171
* ISNI: 0000 0004 0986 2280
* LCCN: n2013033212
* VIAF: 303978111
* WorldCat: lccn-n2013033212

 |